ΓΡΑΠΤΗ ΕΡΩΤΗΣΗ E-2792/01

υποβολή: Baroness Nicholson of Winterbourne (ELDR) προς την Επιτροπή

(9 Οκτωβρίου 2001)

Θέμα: Επιπτώσεις στηνγεία από τις κεραίες κινητής τηλεφωνίας

Προτίθεται η Επιτροπή να εξετάσει τις επιπτώσεις στηνγεία από την τοποθέτηση κεραιών κινητής τηλεφωνίας σε ιδιαίτερα πυκνοκατοικημένες περιοχές·

Απάντηση της κ. Byrne εξ ονόματος της Επιτροπής

(22 Ιανουαρίου 2002)

Η τοποθέτηση κεραιών κινητής τηλεφωνίας είναι πάνω από όλα ζήτημα των επιχειρήσεων κινητής τηλεφωνίας και των αρχών σε τοπικό, περιφερειακό και κρατικό επίπεδο. Οι ισχύουσες διαδικασίες και τα κριτήρια που εφαρμόζονται διαφέρουν κατά πολύ μεταξύ των κρατών μελών και μπορεί να αφορούν μεταξύ άλλων τις πιθανές επιπτώσεις της ηλεκτρομαγνητικής ακτινοβολίας στηνγεία, την ανάγκη προστασίας του περιβάλλοντος, την ανάγκη τήρησης των χωροταξικών κανόνων κλπ.

Σε κοινοτικό επίπεδο η οδηγία 97/33/ΕΚ του Κοινοβουλίου και του Συμβουλίου της 30ης Ιουνίου 1997 για τη διασύνδεση στο χώρο των τηλεπικοινωνιών προκειμένου να διασφαλισθεί καθολικήπηρεσία και διαλειτουργικότητα με εφαρμογή των αρχών παροχής ανοικτού δικτύου (ΟΝΡ)(1) προβλέπει ότι στις περιπτώσεις που η από κοινού χρήση εγκαταστάσεων μπορεί να παρουσιάζει οφέλη για χωροταξικούς, περιβαλλοντικούς, οικονομικούς ή άλλους λόγους τα κράτη μέλη και οι εθνικές ρυθμιστικές αρχές μπορούν να επιβάλλουν ρυθμίσεις σχετικά με τη χρήση αυτή καθώς και να παρεμβαίνουν για να επιλύουν διαφωνίες των εμπορικών μερών. Η διάταξη αυτή αναμένεται να μεταφερθεί στο νέο κανονιστικό πλαίσιο για τις τηλεπικοινωνίες που βρίσκεται προς το παρόνπό συζήτηση στο Συμβούλιο και το Κοινοβούλιο.

Η κοινοτική νομοθεσία που διέπει το ραδιοεξοπλισμό (συμπεριλαμβανομένων των κεραιών κινητής τηλεφωνίας)ποχρεώνει τους κατασκευαστές να εγγυώνται ένανψηλό βαθμό ασφάλειας. Συγκεκριμένα το άρθρο 3 παράγραφος 1 στοιχείο α) της οδηγίας 1999/5/ΕΚ σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών(2) (οδηγία R & TTE)ποχρεώνει τους κατασκευαστές να διασφαλίζουν ότι τα προϊόντα τους δεν επηρεάζουν τηνγεία, όταν χρησιμοποιούνται για το σκοπό για τον οποίο έχουν σχεδιαστεί. Το άρθρο 7 παράγραφος 2 της ίδιας οδηγίας επιτρέπει στις εθνικές αρχές να επιβάλλουν περιορισμούς στη χρήση ραδιοεξοπλισμού π.χ με τον καθορισμό ελάχιστων αποστάσεων από το κοινό, προκειμένου να διασφαλίζεται η κατάλληλη εγκατάσταση των κεραιών τηλεφωνίας.

Η Κοινότητα εξάλλου έχει εκδώσει κατευθυντήριες γραμμές για τα επίπεδα ασφάλειας που πρέπει να τηρούνται. Στις 12 Ιουλίου 1999 το Συμβούλιο εξέδωσε σύσταση προς τα κράτη μέλη για τον περιορισμό της έκθεσης του κοινού σε ηλεκτρομαγνητικά πεδία από 0Hz σε 300Ghz (1999/519/EOK(3)). Η απόλυτη τήρηση των βασικών περιορισμών και τα επίπεδα αναφοράς που περιέχονται στη σύσταση διασφαλίζουν στους χρήστεςψηλό επίπεδο προστασίας από τις οξείες και μακροπρόθεσμες επιπτώσεις από τη μη ιονίζουσα ακτινοβολία που εκπέμπεται από παρόμοιες συσκευές. Τα συνιστώμενα όρια περιλαμβάνουν συντελεστή ασφάλειας 50 για την κάλυψη πιθανών μακροπρόθεσμων επίπτωσεων σε ολόκληρο το φάσμα συχνοτήτων. Τα κράτη μέλη σύμφωνα με τη συνθήκη ΕΚ μπορεί να καθορίσουνψηλότερα επίπεδα προστασίας από το επίπεδο προστασίας που καθορίζεται στην εν λόγω σύσταση. Η Επιστημονική Επιτροπή για την Τοξικότητα, την Οικοτοξικότητα και το Περιβάλλον στη νέα της γνωμοδότηση σχετικά με τους κινδύνους από τα ηλεκτρομαγνητικά πεδία που δημοσιεύθηκε στις 30 Οκτωβρίου επιβεβαίωσε τα όρια αυτά. Στη γνωμοδότησή της αυτή η Επιστημονική Επιτροπή αναφέρει ότι: με βάση τα τελευταία στοιχεία που διαθέτουμε σχετικά με τις καρκινογόνους και άλλες μη θερμικές επιδράσεις των ραδιοσυχνοτήτων και των συχνοτήτων μικροκυμάτων τα τελευταία χρόνια δεν δικαιολογείται επανεξέταση των ορίων έκθεσης που έχει καθορίσει η Επιτροπή με βάση τη γνωμοδότηση που εκπόνησε η Επιστημονική Συντονιστική Επιτροπή το 1998.

Επιπλέον με τα ευρωπαϊκά πρότυπα που θα καταρτίσει η Ευρωπαϊκή Επιτροπή Ηλεκτροτεχνικής Τυποποίησης (CENELEC) θα εξασφαλίζεται, όπως έχει ζητήσει η Επιτροπή, ότι οι συσκευές που διατίθενται στην αγορά τηρούν τα όρια που καθορίζονται στη σύσταση του Συμβουλίου. Τα πρότυπα αυτά θα αναγνωριστούν με την οδηγία 1999/5/ΕΚ και θα αντικαταστήσουν τα εθνικά αντιφάσκοντα πρότυπα.

Η Επιτροπή χορηγεί 12.8 εκατομμύρια περίπου για να στηρίξει ερευνητικά προγράμματα (συνολικής αξίας ύψους άνω των 32.5 εκατομμυρίων) σχετικά με την πιθανή επίδραση των ηλεκτρομαγνητικών πεδίων (ΗΜΠ) στην ανθρώπινηγεία. Η έρευνα αυτή περιλαμβάνει ένα συγκεκριμένο πρόγραμμα που καλύπτει θέματα σχετικά με τις πιθανές συνέπειες για τηνγεία από σταθμούς βάσης για κινητά τηλέφωνα. Το τετραετές αυτό πρόγραμμα δεν έχει ακόμα ολοκληρώσει δύο χρόνια ζωής αλλά, όπως και για άλλα ερευνητικά προγράμματα σχετικά με τα ΗΜΠ, οι ρυθμίσεις συντονισμού στην Επιτροπή επανεξετάστηκαν πρόσφατα έτσι ώστε τα αποτελέσματα των ερευνών να έχουν όσο το δυνατόν ευρύτερη διάδοση μόλις είναι διαθέσιμα.

(1) ΕΕ L 199 της 26.7.1997.

(2) ΕΕ L 91 της 7.4.1999.

(3) ΕΕ L 199 της 30.7.1999.